Majorarea salariului minim brut de la 3.300la 3.700 de lei/lună va fi adoptată de Guvernul Ciolacu, săptămâna viitoare, la pachet cu înghețarea punctului de amendă, a declarat, vineri, liderul PNL, Nicolae Ciucă, precizând că decizia a fost luată în ședința coaliției cu PSD.
„A fost o decizie care a fost aprobată în coaliţie, iar motivul pentru care s-a transferat pentru săptămâna viitoare a fost acela că pentru a putea să se menţină nivelul amenzilor la salariul minim de 3.300 de lei nu este suficientă o hotărâre de guvern, ci este nevoie de o ordonanţă de urgenţă, motiv pentru care Ministerul Finanţelor va elabora o ordonanţă de urgenţă care urmează să intre în aprobare săptămâna viitoare”, a arătat Ciucă.